## Odluka o odobravanju reeskontnih kredita bankama u II. tromjesečju 1992. za refinanciranje posebnih kredita banaka odobrenih građanima i drugim osobama za popravak stambenih i gospodarskih objekata os

### NN 18/1992 (31.3.1992.), Odluka o odobravanju reeskontnih kredita bankama u II. tromjesečju 1992. za refinanciranje posebnih kredita banaka odobrenih građanima i drugim osobama za popravak stambenih i gospodarskih objekata os

# NARODNA BANKA HRVATSKE

Na temelju članka 14., članka 67. stavka 1. točke 8. i 90. stavka 3.
Uredbe o Narodnoj banci Hrvatske ("Narodne novine", br. 71/91),
Savjet Narodne banke Hrvatske donio je

## ODLUKU

### o odobravanju reeskontnih kredita bankama u II. tromjesečju 1992. za refinanciranje posebnih kredita banaka odobrenih građanima i drugim osobama za popravak stambenih i gospodarskih objekata ostećenih ratnim razaranjima

I.

Ovom se Odlukom utvrđuju način i uvjeti za refinanciranje posebnih kredita
banaka odobrenih građanima i drugim osobama u II. tromjesečju 1992. za
popravak stambenih i drugih objekata u privatnom, drustvenom i državnom
vlasnistvu oštečenih ratnim razaranjima (u daljnjem tekstu: krediti).

II.

Narodna banka Hrvatske odobrava u II. tromjesečju 1992. reeskontne kredite
iz primarne emisije bankama sa sjedištem u Republici Hrvatskoj (u daljnjem
tekstu: banke), koji su prethodno odobreni uz uvjete i na način što su
utvrđeni:

1) Uredbom o davanju posebnih kredita za popravak stambenih i gospodarskih
zgrada oštečenih ratnim razaranjima ("Narodne novine", br. 56/91);

2) Uredbom o odobravanju posebnih kredita za popravak stanova u društvenom
i državnom vlasništvu oštečenim ratnim razaranjima ("Narodne novine",
br. 58/91). Kredite iz primarne emisije iz stavka 1. ove točke, Narodna
banka Hrvatske odobrit će bankama u ukupnom iznosu od 900.000.000.- hrvatskih
dinara.

III.

Kredite iz točke II. ove Odluke Narodna banka Hrvatske odobrava bankama
i to u visini do 30% od stanja kredita što su ih banke prethodno odobrile
građanima i drugim osobama za namjene iz ove odluke. Osnovica za korištenje
reeskontnih kredita iz točke II. ove odluke je knjigovodstveno stanje tih
kredita što su ih banke prethodno odobrile građanima i drugim osobama.
Narodna banka Hrvatske odobravat će kredite pojedinim bankama prema udjelu
svake pojedine banke u ukupnom knjigovodstvenom stanju odobrenih kredita
svih banaka za te namjene. Knjigovodstveno stanje kredita odobrenih krajnjim
korisnicima u prethodnom mjesecu za navedene namjene, banke će dostavljati
Narodnoj banci Hrvatske do 8. u mjesecu za prethodni mjesec. Ukoliko je
stanje iskorištenog kredita pojedine banke u prethodnom mjesecu veće od
iznosa mogućeg korištenja kredita u tekućem mjesecu - uslijed promjene
udjela pojedine banke u ukupnom knjigovodstvenom stanju odobrenih kredita
svih banaka za te namjene - banka je dužna iznos više korištenog kredita
iz primarne emisije vratiti Narodnoj banci Hrvatske, najkasnije do 15.
u mjesecu.

IV.

Na reeskontne kredite što ih Narodna banka Hrvatske odobrava bankama
iz primarne emisije za namjene iz točke II. ove odluke, Naronda banka Hrvatske
obračunava i naplaćuje kamatu u visini važeće eskontne stope Narodne banke
Hrvatske. Kamata se obračunava i naplaćuje mjesečno, sukladno odredbama
odluke o načinu obračuna, naplate i plačanja aktivnih i pasivnih kamata,
te naknada Narodne banke Hrvatske.

V.

Kreditom iz točke II. ove odluke, banka se koristi podnošenjem zahtjeva
Narodnoj banci Hrvatske, uz koji istovremeno podnosi dokumentaciju, i to:
specifikaciju ugovora o kreditima odobrenih krajnjim korisnicima za namjene
iz ove odluke, izvod o knjigovodstvenom stanju kredita odobrenih krajnjim
korisnicima za namjene iz ove odluke, specifikaciju i kopije naloga o izvršenom
prijenosu sredstava kredita banke krajnjem korisniku i drugu dokumentaciju,
iz koje se sa sigurnošću može utvrditi da se odobreni krediti koriste namjenski.
Radi osiguranja namjenske kontrole korištenja kredita, Narodna banka Hrvatske
može izvršiti uvid kod banaka u dokumentaciju koju su bankama podnijeli
krajnji korisnici, uz zahtjev za odobravanje kredita, te kontrolu kod krajnjih
korisnika kredita. Dokumentaciju iz stavke 2. ove točke primljenu od krajnjih
korisnika kredita, banke su obvezne zadržati u svojoj evidenciji.

VI.

Ugovor za korištenje kratkoročnih kredita Narodna banka Hrvatske zakljućit
će sa svakom bankom u Republici, a ugovorom će se utvrditi svi uvjeti odobravanja
i korištenje kredita (kamatna stopa, način obračuna i naplate kamate, instrumenti
osiguranja plaćanja i dr.).

VII.

Narodna banka Hrvatske donijet će, po potrebi, upute za primjenu ove
odluke.

VIII.

Ova odluka, stupa na snagu danom objave u "Narodnim novinama",
a primjenjivat će se od 1. travnja 1992. godine.

O. br.12/92.

U Zagrebu, 31. ožujka 1992.

Predsjednik Savjeta Narodne banke Hrvatske

Guverner Narodne banke Hrvatske

**dr. Ante Čičin-Šain, v. r.**

Odluka, NN 18/1992-414